**EL CONSORCI CORPORACIÓ SANITÀRIA PARC TAULÍ,**

**per al Servei/Àmbit de Prevenció de riscos laborals,**

**ofereix;**

**Lloc de treball:**

|  |
| --- |
| **1 Tècnic/a Superior de Prevenció de Riscos Laborals**  Grup 4 Personal de gestió i serveis |

**Descripció del Parc Taulí i del servei:**

El Parc Taulí és un Hospital Universitari que té la missió d’oferir una atenció sanitària i social de qualitat, resolutiva, integral i que fomenta l’equitat i la satisfacció en un marc de sostenibilitat, integrant la docència, la recerca i la innovació. Som una entitat d’excel·lència i la nostra raó de ser és la prestació dels serveis sanitaris a la nostra població de referència, com a entitat pública eficient i generadora de valor per al territori.

Integració dins del Servei de Salut Laboral/Servei de Prevenció propi mancomunat de riscos laborals (SPRL). Ubicació al Consorci Corporació Sanitària Parc Taulí ambr, amb desplaçaments puntuals a Sabadell Gent Gran.

**Funcions generals:**

* Identificar i avaluar les condicions de treball que poden suposar un risc per a la salut dels

treballadors/es, investigar els accidents de treball, les malalties professionals i

altres situacions de risc, i proposar, planificar i avaluar l’acció preventiva per al control i

reducció dels riscos laborals i l’adaptació dels llocs de treball. Revisar els equips de protecció

individual, i col·laborar en la seva gestió i distribució.

* Participar en la formació i informació en salut laboral a tots nivells, amb la finalitat de vetllar i

promoure la salut de tots els àmbits de treball de la institució.

* Participar en el sistema de gestió de la prevenció de riscos laborals de la institució, també en

relació amb la coordinació d’activitats empresarials, plans d’autoprotecció i emergències, i

d’altres activitats de prevenció.

* Coordinació i treball en equip amb els professionals sanitaris i altres membres del Servei de Salut Laboral.

**Requisits:**

* Grau, Llicenciatura o Diplomatura universitària amb titulació expedida per una universitat espanyola o, en el seu defecte, degudament homologada pel Ministeri competent. En el cas de que l’acompliment del requisit sigui mitjançant Grau o Diplomatura, es requerirà també màster per poder ser adscrit a la categoria de tècnic superior.
* Titulació de tècnic/a superior en Prevenció de Riscos Laborals (màster en PRL o formació acreditada mínima de 600 h).
* Nivell de català C1.

**Es valorarà:**

* Coneixements tècnics, quant a les tres especialitats de la prevenció de riscos laborals

(Seguretat, Higiene i Ergonomia, i Psicosociologia).

* Disponibilitat per adquirir experiència/coneixements.
* Predisposició al treball en equip, capacitat d’adaptació a les característiques de la institució i als nous projectes a desenvolupar.
* Bones habilitats de comunicació i relació social.
* Bon nivell del paquet Office, idiomes i formació complementària
* Formació especialitzada / continuada.
* Experiència professional en el sector sanitari.

**S’ofereix:**

Incorporació immediata a l’equip de treball del *Servei de Prevenció de riscos laborals*  del Consorci Corporació Sanitària Taulí per a la cobertura d’una incapacitat temporal. La persona seleccionada es vincularà laboralment mitjançant un contracte de substitució, amb dedicació a jornada completa.

Ateses les característiques de la plantilla, la persona designada, podrà tenir continuïtat, segons les necessitats. Les condicions laborals són les establertes en el III Conveni de la Sanitat Concertada Catalana.

**Procés de selecció:**

Les condicions generals d’aquesta convocatòria es regiran pel què recull el present anunci i amb els procediments que es detallen a les bases tipus de convocatòria per a ocupació de places vigents, que es poden consultar al web de l’entitat [www.tauli.cat](http://www.tauli.cat) .

D’acord amb el Codi de Selecció i Vinculació vigent, les persones candidates se sotmetran a les proves següents:

* Valoració curricular (valoració de mèrits d’acord amb els ítems de l’apartat *es valorarà* i amb les corresponents acreditacions, llevat de l’experiència interna que s’acreditarà d’ofici).
* Entrevista personal (pels professionals sense experiència interna) o valoració directiva.
* Prova psicotècnica

Es podran afegir les proves competencials que es considerin necessàries per valorar la idoneïtat de les candidatures, en el marc de l’establert al vigent Codi de Selecció i Vinculació. En ares als principis d’economia processal i celeritat del procés, també es podran reduir les fases del procés de selecció en funció de la ràtio de candidats amb compliment dels requisits de la present oferta.

En compliment de la LISMI, el Consorci, tindrà en consideració la reserva per a les persones candidates que acreditin una discapacitat igual o superior al 33%, sempre que siguin idònies per al desenvolupament de les funcions a cobrir.

**Documentació i inscripció:**

**Documentació:**

Caldrà adjuntar en el moment de la inscripció els següents documents en format PDF:

1.- Curriculum vitae.

2.- Titulació acreditativa del requisit.

3.- Nivell de Català C1.

4.- Acreditacions formatives.

5.- Experiència laboral (caldrà acreditar-la mitjançant certificats de serveis prestats en entitats alienes al centre).

La no presentació de la documentació requerida pot comporta l’exclusió de la candidatura a la convocatòria.

**Enllaç per a la inscripció**: <https://tauli.talentclue.com/es/node/107253692/12623479>

**Informació:** Per a consultes en relació a aquesta convocatòria, us podeu adreçar a [seleccio@tauli.cat](mailto:seleccio@tauli.cat) indicant el número de referència d’aquest anunci.

**Data de termini:**  **Fins al 28 de maig de 2024.**

Codi de plaça: 3707